SPRINGFIELDI TÖRTÉNETI MÚZEUM ÓKORI RÓMA - VÉR, BECSÜLET, VÁZÁK
Olyan iónikus!
Ha szombati dögunalomra vágytam volna,
akkor feliratkozom a menedzsmentképző programra a melóban.
Ott legalább tudom, hol vannak a működő vécék.
Várj! Milyen képzésre?
Valami ostoba karrierépítő izé
az erőműben, hogy vezető lehess,
és több felelősséget kapj.
Kinek kell ilyen csapda?
A több pénz jól jönne.
Amióta csak dolgozol, ugyanabban a belépő szintű pozícióban vagy.
Hé, ne szóld le a belépő szintet, Marge!
Nekem legalább nem kell hosszú ujjú inget hordanom,
webinarokra járnom, és felügyelnem egy rakás
belépő szintű lúzert
rövid ujjú ingekben!
Homer, nem lehetek az egyetlen ebben a családban,
aki többre vágyik.
Én is többre vágyom!
Csak nem akarok érte tenni semmit.
Egyszer az életben
nehezedre esne kicsit ambiciózusnak lenni?
Az ambíció valóban időtlen konfliktusforrás.
Egy elveszett nyugdíjas.
Hol van a családja?
Ami azt illeti, épp most állítottam össze
egy kiállítást egy római családról,
akiket szétszakított a mindig több iránti éhségük.
Első Hájusz Maximus élete.
Talán egy történelmi allegória
segíthet megoldani a problémáinkat.
Még egyszer, a nyilvános civakodással
ingyenes terápiát kapunk idegenektől.
A civakodás tragikus.
A Római Birodalom is ambícióra épült,
és az ambíció volt az is, ami szétszakította.
Hájusz Maximus egy szegény földműves családba született
sok földdel, de az eke elé fogható ökör nélkül.
Úgyhogy improvizált.
A földműves élet kegyetlen volt,
ám az ifjú Hájuszból
fess itáliai husikát faragott.
Jó hír, eke fiam!
Végre van elég pénzünk, hogy vegyünk egy ökröt.
Hogy csináltad, apám?
Eladtalak rabszolgának.
Arrivederci, lúzerkám.
A rémült Hájuszt
és új sorstársait
Rómába vitték.
A fiúk még sosem láttak ahhoz foghatót.
A tömeg, a zaj, a hatalmas
pornográf graffitik!
Ám a legrosszabb még csak ezután jött.
Uraim, ma az a megtiszteltetés éri önöket,
hogy lekaszabolják magukat a csatatéren.
Minket? Hisz mi nem vagyunk gladiátorok.
Ilyen hozzáállással nem is.
Ne feledjék! Kis sebek nincsenek,
csak kis áldozatok.
Üdvözlégy Germániából!
Ő a szász, ki mindig ász!
Wolfus Rein!
És a reszkető tunikában,
ki tudja honnan érkezett, de kit érdekel…
az a fickó.
Valaki itt van ám.
Hájusz nem sokat tudott,
de azt tudta, hogyan legyen ökör.
Júnó, Apollón anyja!
Jól van, haver! Kiegyezünk döntetlenben?
Éljen az új bajnokunk!
Mr. Eke személyesen.
Hájusz!
Igen!
Az a kigyúrt fajankó megölte a bajnok pszichopatámat.
A vízilovak elé vele!
Ne, apám! Nézze, hogy odavan érte a közönség!
Ez a csinos bugris bevonzaná a népeket.
Majora, te aztán értesz
a családi bizniszhez!
Az emberökör életben maradhat, hogy újra harcolhasson.
Hájusz hírneve nőttön nőtt,
ahogy egyre feljebb jutott a gladiátori szamárlétrán.
A nők őt akarták,
a férfiak az ő kezétől akartak meghalni.
Ő mégis azután epekedett,
ami után vágyódott.
Én-szív-téged!
ÖRÖKRE FIVÉREK
Szerintetek leszünk mi még szabadok?
Innen csak úgy jutunk ki, ha darabokban kivisznek minket.
Ne is törődjetek velem, fiúk!
Csak eldugult a hullaledobó.
Kisebbre kéne titeket feldarabolni.
Tegyünk hát szent fogadalmat az istenek előtt!
Ha bármelyikünk kiszabadul,
az mindent megtesz, hogy kiszabadítsa a többieket.
A szabadságra!
Igen, a szabadságra!
Ti feldaraboltak nem értitek a viccet.
Csak nem maga Róma bajnoka az?
Lady Majora.
Ön meg mit keres itt?
Szemmel kell tartanom apám befektetéseit.
Plusz bejön, ahogy a mellizmod táncol,
miután megöltél valakit.
Ó, ezek a régi vacakok?
Huss és vág, és pördül, és rúg,
és felnyitja a pocakot, és helló belecskék!
Olybá tűnik, hogy az egyik pondró gladiátor
teherbe ejtette a lányomat.
Áruljátok el, ki hált vele,
és akkor a többiek megússzák a korbácsot.
Én voltam a szexikusz.
-Én voltam a szexikusz. -Én voltam a szexikusz.
Én voltam a szexikusz.
-Én voltam a szexikusz. -Én voltam a szexikusz.
Én voltam a szexikusz.
Ti szemetek!
Tudtátok, hogy bejön nekem!
Téged védünk, te szerencsétlen!
Ja, jó.
Uram, szerelmes vagyok a lányába.
Ha mindenképp megbüntetne valakit, az legyek én!
A hóhérhoz vele!
Itt vesszük le a nyakbilincset is.
Állj fel, mert immáron szabadon…
-…elveheted a lányomat. -Ó!
Úgy értem, remek!
Mi lenne felszabadítóbb a házasságnál?
Az ifjú szerelmesek az istenek színe előtt keltek egybe,
és jövőjüket máris eltervezték.
Hogy felépítsétek közös életeteket,
nektek adom egyik üzletemet a sok közül.
Köszi, apuci!
Annyi jó ötletem van!
Én kis Veszta-nem-szűzem,
hagyd csak az üzletet a férfiakra!
Hájusz, kezdetnek
kérlek, válassz pár rabszolgát! Én állom.
Rabszolgákat? Igazán nem kellett…
Nem lehetek a barátaim gazdája.
Szent fogadalmat tettem, hogy felszabadítom őket.
Majora ekkor értette meg,
ahhoz, hogy egy nő szavát e világban meghallják,
a férje ostoba szájából kell elhangozniuk.
Szerelmem, te oly nemeslelkű vagy,
hogy négy ember munkáját vállalod magadra
nap nap után,
és nem törődsz vele, mily szegénységbe
és éhínségbe taszít majd.
Nézzétek, srácok! Nálam senki nem tiszteli jobban a fogadalmakat.
Senki.
Adjatok egy kis időt, amíg talpra állunk,
és utána tutira felszabadítalak titeket.
A vezetőség köszöni a türelmeteket.
Miután a hűség helyett a kapzsiságot választották,
az ifjú pár a hatalmi felemelkedés
és a kegyvesztettség útjára lépett.
Most tök hülyén érzem magam, hogy nászajándékot vettem nekik.
Hájusz életének második felvonásához érkezett,
melyben a mocskos, véres üzletet vitte,
amit apósától kapott:
egy mosodát.
Érdekesség, hogy az ókori Rómában a ruhákat
az emberi vizeletből nyert ammóniával mosták.
Mizu, apa? Hogy pörög az üzlet?
Lagymatagon és sárgán.
Miért van zárva a bolt?
Még csak dél van.
A srácokkal már kipisiltük a belünket.
Mégis hogy mossam tisztára a dolgokat emberi vizelet nélkül?
A vállalkozás évek óta haldoklik,
mert te mindig jobban tudod.
Hát akkor oldd is meg!
Hé, „főnök"!
Támadt egy ötletünk, amivel növelhetnénk az ammóniatermelést.
Nem kell mást tenned, mint kitenni a kocsmák elé ezeket a köcsögöket,
és megkapod a piszisz grátiszt.
Crowdsource-oljunk egy streamingszolgáltatást?
Zseni vagyok!
Leszerződött barátai ötletének ellopásával
Hájusz hamarosan nyakig ült
a folyékony aranyban,
így átköltöztethette családját
a város jómódúbb részére.
Lennus, elfáradtam.
Ásítanál helyettem?
Hájusz, a mi ötletünkből gazdagodtál meg.
Mi lenne, ha tartanád a szavad,
és felszabadítanál minket?
Srácok, nagyon kösz,
hogy felhoztátok a témát.
Nagy mázlista vagyok, hogy ilyen barátokat tarthatok.
Tudjátok, mit? Leíratom a könyvelőmmel
a hivatalos részét, és utána visszatérünk rá.
A lényeg, hogy elkezdtünk róla beszélni.
Most pedig mondjunk köszönetet Jupiternek
a bőséges termésért ennek a kis kecskének
a feláldozásával.
Tök bénák ezek a helyek.
Innen még a beleket sem látni.
A legjobb helyeket a szenátoroknak tartják fenn.
Mi lenne, ha szenátornak állnál?
Gondolj bele, mennyivel jobban tisztelnének minket.
Nem is tudom. Biztos sok melóval járna.
Egész nap ott ülni,
figyelni, hüvelykujjal szavazni mindenféle dologra.
De micsoda előnyökkel járna!
Puccosabb orgiákra kapnál meghívást.
-Ahol nők is vannak. -Nekik olyan is van?
És ezzel a lendülettel Hájusz elmasírozott a Via Appián
az uralkodóhoz, hogy előadja ügyét,
biztosra véve, hogy tárt karokkal fogadnák a szenátusban.
A pisis fickó szenátorként?
Az volna csak a tisztség megcsúfolása!
Ha most megbocsátasz, Ló szenátorral
buja cserépedényeket megyünk vásárolni.
A hülye császár!
Olyan nagyra van magával, csak mert göndör a frufruja.
Majora tiszta pipa lesz.
Bármit megtennék, hogy szenátor legyek.
Bármit?
Tudod, a császár fogadott fiaként
én vagyok a trónörökös, ha esetleg bármi történne…
apucival.
Ha mondjuk megcsúszna, és hanyatt épp egy késbe találna esni.
Az egyszer velem is megesett. Gáz volt.
Öld meg a császárt! Szenátort csinálok belőled.
Megölni a császárt a szenátori székért?
Mi hasznom nekem abból?
Iacta alea est.
A kocka el volt vetve.
Rómában tégy úgy Mint a rómaiak
Játssz úgy Mint a rómaiak együtt
Hé, takarodj innen!
Ez az én magán vomitóriumom,
és a hasam tele van sült fügével.
Gyertek, fügécskék!
Et tu… pisis fickó?
Töri rulez!
Szegény Majora!
Szerette volna, ha a férje ambiciózusabb,
de nem így.
Nos…
Adj egy csókot, te nagy, késelős melák!
Imádom a munkámat.
A következő tíz évben
Hájusz szenátor hatalma, a tógaméretéhez hasonlóan,
nőttön nőtt.
És Majora csak úgy lubickolt az előkelőségben,
midőn fogadta a város krémjét
pompázatos szaturnália estjén.
Nagyon tetszenek az ünnepi díszek.
Így legalább azok a kellemetlen keresztények is megtudják,
hogy nem törlik el szaturnáliát.
Szóval, nemes rabszolgák,
mely ajándékot kívántok jószándékú gazdátoktól?
A rohadt szabadságunkat.
Igen, hát… azzal az a helyzet…
Egyáltalán minek még próbálkozni?
Sosem szabadít fel minket.
Ez már jó ideje tetéződik.
Rossz fényt vetsz a rabszolgatartókra.
Micsoda?
-Nagydarab senkiházi! -A legrosszabb.
Apa, Bartigula nem százas.
Nézd, mit művel a könyves fickó Ptolemaiosszal!
Miért korbácsolod magad?
Érdekes paradoxon.
Valóban létezik a szabad akarat…
Gazdag és elkényeztetett neveltetése
egy szörnnyé tette a fiadat.
Arról nem én tehetek.
Én sosem vagyok vele.
A fiam egy őrült. A lányom nem fiú.
Valamiért a rabszolgáim is utálnak.
Gondterhelt a fő, mely a göndör fürtös parókát viseli.
Kész vagyok.
Csak veszek egy meleg szamártejes fürdőt, és lefekszem aludni.
Nem hiszem el, hogy a császár el sem jött a partimra.
Nélküled nem is volna császár.
Ja, de mégis mit akarsz, mit csináljak?
Öljem meg a császárt?
Hát, ha azt szeretnéd.
Akár használhatod is az ajándékot, amit tőlem kaptál.
Édes jutalmas Jupiterem!
Mi mást akarsz még?!
Legalul kezdtük,
és már csak egy lépcső van feljebb.
Ez egy természetes megálló.
Sosem leszel elégedett?
Bocsásson meg, szenátor úr!
Sajnálom, hogy ily visszataszítónak találja az ambíciómat.
Ne feledd! Azé a hatalom, aki magáévá teszi.
Igen.
Tej.
A Római Birodalomra!
Így vagy úgy, de tartson örökké!
Manapság nem lehetünk elég óvatosak.
Kóstoló!
Méreg! Valaki megpróbált megölni.
Ugye nem?!
Te nem léptél volna.
Ha megtalálom, ki tette, eltaposom, mint egy…
A császár halott!
Ki lesz az utódja?
Barátaim, rómaiak, gazdák!
Az vagyok én!
Olyan császárt érdemlünk, aki bátran elvezet minket a jövőbe.
A fiam, Bartigula.
Mi…?
Gazdagnak született,
úgyhogy biztos ért az üzlethez.
Bartigula!
Így vette kezdetét Bartigula, a szemét uralma.
Birodalmának bővítéséért hadat üzent
Neptunnak, a tenger istenének.
Pár kezdeti győzelem ellenére
ezrek fulladtak vízbe.
Róma gondjaiért Bartigula
idegen hódítókat hibáztatott.
Úgyhogy nagy, és költséges falat építtetett, hogy útjukat állja.
Kinek kelletek?
Ti portyázó, vízvezetékes iszákosok!
És végül kritikusai elhallgattatására
Bartigula feloszlatta a szenátust.
A fiatal császár megőrült a hatalomtól.
És a szifilisztől.
Figyusztok, rómaiak!
A birodalom bajban van.
A gazdaság a szaratóriumban van,
és valahogy Neptun is minket nyír.
Arra jutottam,
hogy többé nem lehetek a császárotok.
Mert immár az istenetek vagyok!
Ennyi volt. Én ezt nem hagyom tovább.
A fiam nem isten.
Csak egy arrogáns kis pszichopata.
A társadalomnak észhez kell térnie,
és eltávolítani ezt az őrültet!
Nem is tudom.
Istenkáromlás! Fogjátok el!
Eretnekségedért, apám, arra ítéllek,
hogy oroszlánok faljanak fel.
Ehhez több oroszlán kell.
Mi miért vagyunk itt?
Azt mondták, elhozhatom pár holmimat.
Itt esküdtünk fel a szabadságra is, emlékeztek?
Arra, amit 20 éve nem vagy hajlandó betartani.
Az volt az első legrosszabb tettem, hogy nem szabadítottalak fel titeket,
de ezennel visszaadom az életeteket.
Szabad emberként nézhettek a hajnal elébe.
Hisz egy cellában vagyunk, te ütődött.
Apám, ki kell juttatnunk a városból.
Siess, és még megmenekülhetsz!
Nem, nem futok el.
Mert nem tudsz futni?
Igen, főleg azért. De azért is,
mert meg kell állítanunk Bartigulát, és megmentenünk a köztársaságot!
Srácok, velem vagytok?
Nem.
Noha már mindent elveszített,
Hájuszban még mindig egy harcos szíve dobogott.
Úgy tűnik, Hannibál egy elefánt mínuszban van.
Ja.
Dicsőség az élő istennek!
A halálba indulók köszöntenek téged!
A kőművesdekoltázsodat mutatod felém?
Majd én megmutatom ennek az öreg bolondnak, ki az igazi gluteus maximus.
Bartigula, ne!
És egész Róma színe előtt
apa és fia véres küzdelmet vívott.
Bartigula gyors volt,
de Hájusz kövérebb.
Öld meg az istent!
Hájusz, kérlek! Kegyelmezz a fiunknak!
Mi?!
Sic semper neked, te kövér disznó!
Ó, te kis…
Ne!
Az életemnek befellegzett.
Cserben hagytam Rómát, közel sem voltam tökéletes apa.
És ami a legrosszabb,
tényleg kicsesztem a barátaimmal.
Az istenek…
bocsássanak meg!
Mindent megmérgeztem, amit szerettem
határtalan ambíciómmal.
Nincs többé családom.
Anya! És velem mi lesz?
Sosem álltunk egymáshoz közel.
Ezzel felgyulladt a gyufaszál,
amely porig égette Rómát…
400 évvel később.
Ki gondolta volna, hogy a történelem ilyen szomorú lehet?
A történet tanulsága világos.
Marge téved, és az ambíció rémes dolog.
Nem. A tanulság az, hogy a mértéktelen hatalomvágy
és kapzsiság egy egykoron nagy nemzetet is romba dönthet.
Szerintetek nem fura, hogy apa megölt engem?
Ne engem hibáztass, hanem anyádat!
Én csak szerettem volna, ha elmész egy nyamvadt továbbképzésre!
Nem hallottad, mit mesélt az öreg a…
Mikor tanulja már meg az emberiség…
hogy a hülyéknek semmi keresnivalójuk a múzeumokban?
Nem értik a lényeget.
Ha Róma továbbra is minket szolgált volna, minden rendben volna.
Apa, lapozz már!
Mindig úgy felhúzod magad, ha a halandókat nézed.
Válthatnánk csatornát?
Pocsék a műsor.
Igen, a 2016-os évad óta teljesen félresiklott.
Tudom, de kíváncsi vagyok, hogy végződik.
Határozottan úgy érződik, hogy a végéhez közeleg.
Csak napok kérdése.
A feliratot fordította: Császár Hédi